De herlige havenisser fra” Gnomeo og Julie” er tilbage i et helt nyt eventyr. Der er nogen, som stjæler havenisser fra Londons haver, og Gnomeo og Julies venner begynder at forsvinde. Det er et mysterium, og så er der kun én havenisse, man kan ringe til: Mesterdetektiven Sherlock Gnomes! Den berømte detektiv ankommer med sin følgesvend Watson, og opklaringsarbejdet fører vores venner på et hæsblæsende eventyr, hvor de møder nyt havepynt og opdager en skjult side af storbyen. Kilde: Filmcompagniet "The Journey” er den sande fortælling om et ekstraordinært møde mellem to uforsonlige fjender på hver sin side af den brutale og mangeårige konflikt i Nordirland–politikeren og præsten fra Democratic Unionist Party Ian Paisley og Sinn Fein politikeren Martin McGuinness. Ian Paisley og Martin McGuinness bliver afbrudt under en fredsforhandling pga. et uvejr og tvunget til at eskortere hinanden på en kort køretur gennem landet. Alle håber, at denne tur vil få de to til at nærme sig hinanden og således for evigt ændre historiens gang. For hvis det lykkes, er der håb for fred i Nordirland… Kilde: Filmcompagniet Spillefilmen UTØYA 22. JULI handler om dagen vi aldrig glemmer, men har svært ved at forstå. En stor mængde fakta fra AUFs Sommerlejr 22. juli 2011 er allerede gengivet i retssager, bøger og i medierne. Men de færreste af os ved meget om den ufattelige panik og forvirring som opstod, eller de umulige valg ofrene blev stillet overfor. En terror som påførte så mange en frygt og sorg, som de må leve med resten af deres liv. UTØYA 22. juli er blevet til på baggrund af vidneforklaringer og kendte fakta, og skabt i tæt dialog med flere overlevende. Af respekt for ofrende og deres pårørende er karakterer og enkeltoplevelser opdigtede. I filmen møder vi Kaja og hendes venner på sommerlejren og ser hændelserne sådan som de kunne have set ud for nogen på øen. Filmen starter da de unge, chokerede over bombeangrebet i Oslo, beroliger deres pårørende med at de er langt derfra. Den trygge atmosfære bliver brudt, da der høres skud. Så følger vi Kaja i hendes kamp for at overleve–minut for minut. Meget af det som har været skrevet og sagt i medierne har handlet om terroristens manifest, dom, soningsforholdet og navneændring. Med spillefilmen UTØYA 22. JULI har instruktør Erik Poppe ønsket at beskrive ungdommens kamp for at overleve det ubegribelige, og bringe opmærksomheden tilbage på ofrene; de dræbte og de som overlevede. Deres pårørende, familier og efterladte:” Deres oplevelse af denne politiske terror er svær at beskrive med ord. Jeg håber filmen kan bidrage til vores medfølelse og omsorg for de som er ladt tilbage, og skabe en større forståelse for hvordan tilfældigheder råder over alles skæbner i det kaos, som opstod da ondskaben slog ned.” -Erik Poppe Kilde: Nordisk Film Marlo (Charlize Theron) har netop født sit tredje barn og får ikke meget hjælp på hjemmefronten af sin mand, der er optaget af et vigtigt og krævende arbejdsprojekt. Da Marlo er ved at brænde fuldstændig sammen af træthed, tilbyder hendes velhavende bror, at betale en barnepige, der kan tage over om natten, så hun kan få sovet. Først er Marlo skeptisk overfor ideen, men snart ringer fantastiske Tully (Mackenzie Davis) på døren. Tully er fuld af nærvær og overraskelser og viser sig at være at være gjort af et helt særligt stof, der giver overskuddet tilbage til den udkørte mor. ” Tully” er skrevet og instrueret af skaberne af den højtelskede Oscar-vinder” Juno”. Skrevet af Diablo Cody (Young Adult) og instrueret af Jason Reitman (Thank You for Smoking, Up in the Air og Young Adult). Efter at have overlevet et næsten fatalt bøffel-angreb, kæmper en vansiret kantinekok (Wade Wilson) for at blive byens hotteste bartender, mens han skal lære at leve med sin manglende smagssans. I sin søgen efter at genfinde livslysten og en flux capacitor, må Wade kæmpe mod ninjaer, Yakuza-mafiaen og en flok seksuelt aggressive køtere, mens han rejser verden rundt for at opdage vigtigheden af familie, venskab og smag. Han finder sin eventyrlyst, samtidigt med at han gør sig fortjent til det eftertragtede kaffekrus med skriften” Verdens bedste elsker”. Kilde: Nordisk Film Den succesfulde Robin (Andrew Garfield) har hele livet foran sig, da han bliver lammet af polio. Eksperter og læger ønsker at påbegynde behandling og holde ham på sygehuset, men hans hustru Diana (Claire Foy) nægter at lytte til lægernes råd og beslutter at tage ham med hjem. Med hendes grænseløse hengivenhed, nærvær, humor og beslutsomhed formår hun at skabe rammerne om et liv, hvor Robins handicap pludselig blot bliver en naturlig del af deres forhold og dagligdagen. Sammen nægter de at lade sig fængsle af hans lidelser og skaber et liv omgivet af humor, mod og lyst til livet. ” Breathe” er en hjertevarm film om, hvad mennesker kan, så længe man har kærlighed, ærlighed og ikke mindst masser af latter i livet. En kærlighedshistorie om, hvordan man skal leve sit liv, som om hvert et åndedræt var det sidste… Amy Schumer spiller Renee, en helt almindelig kvinde, der dagligt kæmper med dårlig selvtillid og følelsen af ikke at slå til. Efter et fald, hvor hun slår hovedet, vågner Renee og er overbevist om, at hun er den smukkeste og dygtigste kvinde i hele universet. Fuld af ukuelig selvtillid kan hun nu leve et frygtløst og fejlfrit liv, men hvad sker der, når Renee opdager, at hendes udseende slet ikke er forandret? Overraskelse, eventyr og spænding er synonym med en af de mest populære og succesrige filmserie nogensinde og i den nye film møder vi igen kendte karakterer og dinosaurer–men også nogle helt nye, frygtindgydende arter. Velkommen til” Jurassic World: Fallen Kingdom”. Stjernerne Chris Pratt og Bryce Dallas Howard er tilbage i Universal Pictures’ and Amblin Entertainments” Jurassic World: Fallen Kingdom” sammen med executive producers Steven Spielberg og Colin Trevorrow. Pratt og Howard får følgeskab af James Cromwell, Ted Levine, Justice Smith, Geraldine Chaplin, Daniella Pineda, Toby Jones, Rafe Spall samt BD Wong og Jeff Goldblum, der er tilbage som henholdsvis Dr. Henry Wu og Dr. Ian Malcolm. ” Jurassic World: Fallen Kingdom”, som er skrevet af” Jurassic World” instruktøren, Trevorrow sammen med Derek Connolly, er instrueret af J. A. Bayona (” The Impossible”). Producerne Frank Marshall og Pat Crowley er igen gået sammen med Spielberg og Trevorrow. Belén Atienza slutter sig til holdet som producer. Kilde: UIP Pingvinen Monrad og resten af Junglebanden har i de senere år sørget for at opretholde fred og glæde i junglen. Nu møder de imidlertid deres hidtil største udfordring i form af den djævelske koalabjørn Igor og hans tungnemme bavianhåndlangere, som har planer om at udslette junglen, og alt hvad den indeholder! Nok er Monrad en pingvin, men han har en tiger i sig, og sammen med resten af banden gør han sig klar til at redde dagen og uddele en god omgang koalabank! Fra animationsstudiet bag "Hodja fra Pjort" og "Den utrolige historie om den kæmpestore pære". Der er faktisk ikke noget, som er rigtig normalt i 12 årige Luis’ tilværelse. Hans far er nemlig ufolog og besat af tanken om, at fjendtlige væsener fra det ydre rum en dag vil angribe jorden. Han tilbringer derfor hele natten med sin stjernekikkert og sover om dagen, så Luis må mere eller mindre passe sig selv. Det er naturligvis et problem for Luis, og det bliver kun værre, da både naboer og skole mener, at Luis ville have det bedre på et skolehjem. Forstanderinden fører an i kampen for at redde Luis fra hans uansvarlige far, men Luis får hjælp fra uventet kant, da tre aliens pludselig lander i baghaven. Nu tager et hæsblæsende eventyr sin begyndelse for Luis og hans nye venner! Kilde: Filmcompagniet I den romantiske-thriller'Submergence'bliver journalisten James More holdt fanget i Somalia. Manden forsøger at udholde fangeskabet ved at tænkte på Danielle Flinders, som han har haft et forhold med. Kvinden tænker ligeledes på James, imens hun i forbindelse med sit arbejde befinder sig på havets bund. Filmen er instrueret af den Oscar-nominerende Wim Wenders, der har stået bag flere spillefilm og dokumentarer med senest The Salt of the Earth. Fem år, otte måneder, 12 dage plus det løse; så lang tid har det taget Debbie Ocean (Sandra Bullock) at planlægge sit livs største og mest spektakulære kup. Hun ved, at kuppet kræver et dedikeret hold af eksperter, og med hjælp fra sin fortrolige højre hånd, Lou Miller (Cate Blanchett), samler hun det perfekte team. Det består af juveleren Amita (Mindy Kaling), gadesvindleren Constance (Awkwafina), superhæleren, Tammy (Sarah Paulson), hackeren Nine Ball (Rihanna) og modedesigneren Rose (Bonham Carter). Målet er at få fingrene i diamanter til en værdi af 150 millioner dollars. Diamanterne stråler rundt om halsen på verdensstjernen Daphne Kluger (Anne Hathaway); æresgæsten ved årets største velgørenhedsbal, og kuppet skal udføres i fuldt dagslys for øjnene af hundredvis af festklædte gæster og et hav af sikkerhedsvagter. Planen er kompleks, og samtlige afledningsmanøvrer skal udføres med ekstrem præcision, hvis det skal lykkes dem at slippe væk med diamanterne… Men kun en tåbe frygter ikke mod og kvindelist! Kilde: Filmcompagniet Familien er på ferie sydpå, men vel dernede finder de ud af, at de skal kæmpe mod en anden familie om titlen: "Årets Solfamilie." Far nægter. Han synes konkurrence er fjollet og proklamerer: Vi er gode nok, som vi er. " Det varer dog kun lige, til han ser, hvem der er patriark i den anden familie: Bjørn, som mobbede far igennem hele deres skoletid. Det der var tænkt som en hyggelig dyst, bliver snart til en desperat kamp-for ære og oprejsning, og det er kun ved børnenes kærlige og opfindsomme indgriben, han bliver klogere og indser, at han og hans familie ikke behøver forstille sig. De er vitterligt gode nok-præcis som de er! Kilde: Nordisk Film Hvert år–i en hel måned–sætter fem ekstremt kompetitive venner alt på spil i det, der må siges at være verdens vildeste gang tagfat, der er uden regler, men til gengæld med konsekvenser. De har leget den samme leg siden første klasse, men hvor de dengang spillede om æren, gælder det nu alt; de sætter deres tilværelser, jobs og forhold på spil, blot for den helt basale glæde ved at tage de andre én efter én og råbe’ TAGET, DU ER DEN!’ Men i år skal’ legen’ udspille sig samtidig med, at den eneste spiller, der stadig er ubesejret, skal giftes, så det burde endelig gøre ham til de andres lette mål. Men han véd de kommer… og han er mere end klar... Utroligt nok er filmen baseret på en Wall Street Journal artikel, der med al ønskelig tydelighed beviser, at nogen bare vil gøre hvad som helst. -For at vinde… Kilde: Filmcompagniet Dwayne Johnson spiller en tidligere FBI gidselforhandler og krigsveteran, som arbejder med at vurdere sikkerheden i højhuse. Han er på opgave i Kina, da verdens højeste og mest sikre bygning bryder i brand og han får skylden for det. Will må nu forsøge at finde de skyldige, rense sit navn og på en eller anden måde redde sin familie, som er fanget i bygningen… på en etage over hvor det brænder. Kilde: UIP Find det gode humør frem for nu skal der syges og danses igen! Meryl Streep er tilbage som Donna sammen med Julie Walters og Christine Baranski i“ Mamma Mia! Here We Go Again”. Amanda Seyfried og Dominic Cooper spiller Sophie og Sky og så skal vi naturlig også møde Pierce Brosnan, Stellan Skarsgård og Colin Firth igen som Sophies tre mulige fædre. Filmen bevæger sig frem og tilbage i tiden og fortæller, hvordan relationer, der blev skabt i fortiden, har indflydelse på nutiden. Kilde: UIP Bien Maja har en drøm-hun vil gerne deltage i De Olympiske Lege for honningbier! Men desværre har biernes overhoved kejserinden helt andre planer, hun har nemlig besluttet sig for at gøre krav på halvdelen af den honning, som Maja og de andre bier har høstet. Derfor bliver der ikke mulighed for Maja at træne til Honning-Legene. Men Maja giver ikke op: Sammen med sin gode ven Will beslutter hun sig for selv at tage af sted for at overtale kejserinden til at ændre mening. Vil det lykkes Maja at overtale hende? Vil Maja sammen med sine venner vinde De Olympiske Honning-Lege? Eller må de se sig slået af Violetta og hendes veltrænede sportsbier? "Bien Maja 2" er instrueret af Sergio Delfino og Noel Cleary samt Alexs Stadermann som med-instruktør. Kilde: UIP Selv de bedste intentioner kan give bagslag. I MISSION: IMPOSSIBLE-FALLOUT er Ethan Hunt (Tom Cruise) og hans IMF team (Alec Baldwin, Simon Pegg & Ving Rhames) sammen med gamle allierede (Rebecca Ferguson & Michelle Monaghan) i kapløb med tiden efter en mislykket mission. Henry Cavill, Angela Bassett og Vanessa Kirby slutter sig til det actionfyldte hold sammen med instruktøren Christopher McQuarrie. Kilde: UIP I Stillehavet beskadiges et internationalt dybhavs-observationsfartøj voldsomt og synker efter et voldsomt sammenstød med et gigantisk væsen, der ifølge videnskaben burde have været uddødt i millioner af år. Der burde faktisk ikke findes noget større end bakterier på denne dybde, men ikke desto mindre ligger fartøjet nu ødelagt og ubevægeligt på over 11 kilometers dybde, i en af Stillehavets dybeste afgrunde, med det desperate mandskab fanget og uden reel udsigt til at blive reddet. Mens sekunderne tikker ubønhørligt og ilten svinder i fartøjet, rekrutterer den visionære kinesiske oceanograf, Dr. Minway Zhang (Winston Chao), dybhavs- og redningseksperten Jonas Taylor (Jason Statham), til trods for sin datter, Suyins (Li Bingbing) protester. Taylor skal forsøge at redde det havarerede mandskab–og oceanet omkring det–fra en ustoppelig trussel; et dyr, som alle troede for længst var uddød; den forhistoriske, over 20 meter lange monsterhaj, kendt som Megalodon. Men hvad ingen véd, er, at Taylor faktisk har mødt det samme rædselsvækkende monster fem år tidligere. Og nu, sammen med Suyin, tvinges han så til at konfrontere fortidens spøgelser og sætte sit liv på spil for det hold, der er fanget på havets bund. -Og endnu en gang står han over for et af de største og farligste rovdyr, der nogen sinde har levet på kloden… Kilde: Filmcompagniet Denzel Washington er tilbage i rollen som den forhenværende'special agent'Robert McCall, der til hverdag arbejder i et byggemarked. Han står dog gerne til rådighed efter arbejdet, hvis der er nogen, der har brug for hans hjælp... og hans pistol. -"Equalizer 2" er instrueret af Antoine Fuqua. I filmen medvirker desuden bl. a. Bill Pullman, Melissa Leo og Pedro Pascal. Kilde: UIP“ Johnny English slår til igen” er det tredje kapitel i filmserien om den uheldige superagent. Et cyberangreb har afsløret identiteten på alle aktive agenter i England og efterretningstjenesten sidste håb er nu Johnny English. Han er godt nok gået på pension, men English går straks i aktion for at finde superskurken. Johnny English er en mand med få evner og analoge metoder, så han må overvinde moderne teknologi, før hans mission kan blive en succes. Tom Hardy spiller Eddie Brock i "Venom", som er en af Sonys kommende film fra Marvel Universet. Det er instruktøren til "Zombieland", Ruben Fleischer, der skal stå for instruktionen. " Venom "er produceret af Avi Arad (Ghost in the Shell, Iron Man) og Matt Tolmach (The Armstrong Lie, Girls Night Out) i samarbejde med Amy Pascal (" Ghostbusters "fra 2016)." Venom "er ikke en spinoff men baserer sig på Sonys eget Marvel Univers, og handler om den onde spiderman-karakter Venom, der er i stand til at besætte mennesker, og således give dem kræfter som en edderkop. Tom Hardy, er selv stor fan af Venom karakteren, og har en slående (fysisk) lighed med tegneseriens Eddie Brock. Kilde: UIP Der er gået tusinder af år, siden civilisationen blev totalt udslettet, men menneskeheden har tilpasset sig og nye måder at leve på har udviklet sig. Gigantiske, flytbare byer bevæger sig nu rundt på jorden og jagter hensynsløst mindre trækbyer. Tom Natsworthy (Robert Sheehan)—som kommer fra et lavere niveau af den stor trækby London–må kæmpe for sin overlevelse, efter han møder den farlige Hester Shaw (Hera Hilmar), der er på flugt. De er to modsætninger, som sammen skaber en højst usandsynlig alliance, der kommer til at ændre fremtiden. De tredobbelte Oscar ®-vindende filmskabere bag“ Ringenes Herre”-og“ Hobbitten”-trilogierne Peter Jackson, Fran Walsh og Philippa Boyens har skrevet manuskriptet. Universals og MRCs filmatisering er baseret på Philip Reeves prisvindende bogserie. Zane Weiner (“ Hobbitten”-trilogien), Amanda Walker (“ Hobbitten”-trilogien) og Deborah Forte (“ Goosebumps”) fungerer som producers sammen med Walsh and Jackson. Ken Kamins (“ Hobbitten”-trilogien) og Boyens er executive producers. Kilde: UIP